બાપુ, સાચી વાત કહું? અમે આપના વિષે લખી જાણીએ અને બોલી જાણીએ એટલું જ બાકી અમે ક્યાં આપને જોયાં છે? જેમણે જોયાં છે એ હવે બોલતાં નથી. અમે તો આપને માત્ર વાંચ્યા છે, જેમ ભરતી પછી ઓટ આવે, એમ ગાંધી પછી આંધી આવી હોય એમ આપના ગયાં પછી અમે પૃથ્વી ઉપર આવ્યાં! જો કે અમે સ્હેજના માટે જ ગાડી ચૂકી ગયેલાં. પણ ભાગ્યમાં ભમરડા હોય તો ભગવાન ક્યાંથી મળે? આપની સાથે રહી, આઝાદીની એકપણ લાઠી અમને ખાવા ના મળી એ અમારાં માટે આ સદીની શરમજનક ઘટના છે! છે, આજે અમારી પાસે ગાંધી તો ઘણાં છે બાપુ.. પણ મહાત્મા ગાંધી નથી.